Kersti Kracht

Kersti Kracht (sündinud 9. aprillil 1955) on Eesti ettevõtja ja majandustegelane.

Ta lõpetas aastal 1973 Tallinna 44. Keskkooli ja aastal 1989 Tallinna Polütehnilise Instituudi majandusteaduskonna tööstuse planeerimise erialal.TTÜ lõpetajad 1918–2006 Tema esimeseks töökohaks oli Viru hotelli passilaud.Kersti Krachti krahh: enesekindla ärinaise languse taga on hull iseloom ja probleemid eraelus, Eesti Ekspress, 20.01.2021 Ta lõi kooperatiivi MIK, mis tegeles toitlustamisega TPI arvutuskeskuses. Tema äripartneriks sai Viru hotelli pearaamatupidaja Monika Soodla. Tema ja Krachti eesnimedest sai nime nende 1991. aastal asutatud ühine ettevõte Kermon, millest sai üks Eesti tuntumaid ettevõtteid firmade asutamise ja müümise alal. 1990. aastate alguses juhatas ta ettevõtet BBS, mis pidas valuutapoodi Torupill Tallinna vanalinnas. 

Ta oli 1990. aastate alguses Eesti Ettevõtjate Erakonna liige. 1992. aasta Riigikogu valimistel sai ta Eesti Ettevõtjate Erakonna nimekirjas 640 häält, kuid valituks ei osutunud. 1995. aasta Riigikogu valimistel sai ta Keskerakonna nimekirjas 116 häält.http://vvk.ee/arhiiv/kandidaadi-otsing/?otsi_ajaloost=Kracht 1990. aastate lõpus oli ta Arengupartei juhatuse liige.Arengupartei ei taha olla opositsioonis, Postimees, 8. juuni 1996 1999. aasta Riigikogu valimistel sai ta Arengupartei kolmanda numbrina 95 häält. 8. augustist 2017 kuulub ta Eesti Konservatiivsesse Rahvaerakonda. 2017. aasta kohaliku omavalitsuse volikogude valimistel sai ta EKRE nimekirjas 947 häält ja osutus valituks Tallinna linnavolikokku. Ta on volikogu linnavarakomisjoni aseesimees ja revisjonikomisjoni liige.https://teele.tallinn.ee/users/4297/view 2019. aasta Riigikogu valimistel sai ta EKRE nimekirjas 373 häält, kuid valituks ei osutunud. Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas, sai 489 häält ning ei osutunud valituks.

Ta oli rahandusminister Martin Helme nõunik.

Altkäemaksu kahtlustus
 2021. aasta jaanuaris esitas prokuratuur ja kaitsepolitsei Hillar Tederile kahtlustuse. Kahtlustuse järgi leppis Hillar Teder kokku altkäemaksu andmise Kersti Krachtile, et viimane kasutaks ära oma positsiooni rahandusministri nõunikuna, et kindlustada Porto Francole soodsad otsused KredExi kriisiabimeetmete kasutamisel. Samuti kahtlustatakse Tederit ja Krachti rahapesu kokkuleppes, et varjata Tederilt Krachtile altkäemaksu andmist.
14. jaanuaril 2021 võttis Harju Maakohus Tederi ja Krachti kaheks kuuks vahi alla.
16. veebruaril otsustas Ringkonnakohus, et asjas ei ole välja toodud, milliste konkreetsete kuritegude toimepanemise riski tingivad Krachti majanduslikud raskused ning kuidas need seostuvad talle esitatud kahtlustusega.
 2025. aasta märtsis mõistis Harju maakohus Krachti tingimisi vangi. Ta mõisteti süüdi toimingupiirangu rikkumises. Samas mõistis kohus Krachti altkäemaksu küsimise ja võtmise episoodis õigeks.

Isiklikku
Ta oli abielus Argos Krachtiga, abielu lahutati 2009. aastal. Neil on lapsed Akis ja KatrinKersti Krachti skandaalne minevik: tütre seks Bali templis, poja ebaseaduslik äri ja kirglik lahutusprotsess, Kroonika, 14. jaanuar 2021.

 Viited 

Kategooria:Eesti Konservatiivse Rahvaerakonna poliitikud
Kategooria:Eesti ettevõtjad
Kategooria:Eesti majandustegelased
Kategooria:Tallinna Tehnikaülikooli vilistlased
Kategooria:Sündinud 1955